62024CO0450_INF
Euroopa Kohtu (üheksas koda) 10. veebruari 2025. aasta määrus –[Cudu] (
i
)
(kohtuasi C‑450/24)
Eelotsusetaotlus – Euroopa Kohtu kodukorra artikkel 99 – Vastus, mille saab selgelt tuletada kohtupraktikast või mis ei tekita põhjendatud kahtlust – Euroopa Liidu põhiõiguste harta artikkel 17 – Omandiõigus – Raamotsus 2005/212/JSK – Kuritegevusega seotud tulu, kuriteovahendite ja omandi konfiskeerimine – Riigisisesed õigusnormid, mis näevad asjaomase liikmesriigi kasuks ette selliste asjade konfiskeerimise, mida kasutati transiitkauba ebaseaduslikus mahalaadimises seisneva süüteo toimepanemiseks – Kolmandale isikule kuuluvad asjad
Õigusalane koostöö kriminaalasjades – Raamotsus, mis käsitleb kuritegevusega seotud tulu, kuriteovahendite ja omandi konfiskeerimist – Kohaldamisala – Konfiskeerimine – Mõiste – Riigisisene meede, millega konfiskeeritakse riigi kasuks kolmandale heausklikule isikule kuulunud asi, mida kasutati transiitkauba ebaseaduslikus mahalaadimises seisneva süüteo toimepanemiseks – Meede, mille määras liikmesriigi kohus seoses kuriteoga ja millega kaasneb arestitud asja lõplik äravõtmine – Hõlmamine – Põhiõigused – Omandiõigus – Riigisisesed õigusnormid, mis lubavad konfiskeerida riigi kasuks kolmandale heausksele isikule kuuluva asja, mida kasutati transiitkauba ebaseaduslikus mahalaadimises seisneva süüteo toimepanemiseks – Lubamatus
(Euroopa Liidu põhiõiguste harta, artikli 17 lõige 1; Euroopa Parlamendi ja nõukogu direktiiv 2014/42, artikli 2 punkt 4; nõukogu raamotsus 2005/212, põhjendus 3 ja artikli 2 lõige 1)
(vt punktid 26–31 ja resolutsiooni punkt 1)
Resolutsioon
Nõukogu 24. veebruari 2005. aasta raamotsuse 2005/212/JSK, mis käsitleb kuritegevusega seotud tulu, kuriteovahendite ja omandi konfiskeerimist, artikli 2 lõiget 1, arvestades Euroopa Liidu põhiõiguste harta artikli 17 lõiget 1,
tuleb tõlgendada nii, et
sellega on vastuolus liikmesriigi õigusnormid, mis lubavad konfiskeerida transiitkauba ebaseaduslikus mahalaadimises seisneva süüteo toimepanemiseks kasutatud vahendi, kui see vahend kuulub heausklikule kolmandale isikule.
(
i
)	Kohtuasjal on väljamõeldud nimi. See ei vasta ühegi menetlusosalise tegelikule nimele.